मध्‍य पुरबिया थारु खिरिसटय भजन

Mid-Eastern Tharu Christian Hymns

Copyright © 2021 Mother Tongue Translators Society

Published by Mother Tongue Translators Society and Mid-Eastern Tharu Translation Committe

This app is made available to you under the terms of the Creative Commons License: Attribution-NonCommercial-NoDerivative Works. To view a copy of the license please visit: (http://creativecommons.org/licenses/by-nc-nd/4.0/)

You may share, copy, distribute, transmit, and extract portions or quotations from this work for non-commercial purposes, provided that you do not change any of the text or punctuation and you include the above copyright information.

कोरस

हलेलुयाह स्तुति महिमा

हलेलुया इस्तुति महिमा सबदिन येसु परभुके दैचियै -२

हा-हलेलुया -३ हा-हलेलुया -३

१. कुरूसके बलिदानमे लहु बहाइने छै -२

पापके हट्‍याके सुध कैरके हमरासब के बचाइने छै -२

२. ओकरे पुनह जिबनमे अनन्त बिजय ल्याकेएलै -२

आइ हमरासबके एह्‍या बिजय दैले येसु जी आइब गेलै -२

जिबिते छै येसु जिबितेछै

जिबिते छै येसु जिबिते छै हमर मनमे येसु जिबिते छै

संकटमे हमर साहारा चियै येसु सबदिन जिबिते छै।

येसु नामके जय हो

येसु नामके जय हो -२ हमर चटान हमर किला हमरा

छोराइबला हमर भरोसा, येसु नामके जयजयकार हो।

येसु करैछै पुरे स्वतन्तर

को. येसु करैछै पुरे स्वतन्तर, कलबरीमे मरलै दैले छुटकरा

येसु करैछै पुरे स्वतन्तर, ओकर नामके जय

१. अहै खातिर हम गाबैचियै -२ हमर पाप छमा भेलै

स्वरग हमर घर भेलै, अहै खातिर हम -३ गाबैचियै।

२. अहै खातिर हम खुसी चियै -२ हमर पाप छमा भेलै

स्वरग हमर घर भेलै, अहै खातिर हम -३ खुसी चियै।

३. अहै खातिर हम नाचै चियै -२ हमर पाप छमा भेलै

स्वरग हमर घर भेलै, (अहै खातिर हम) -३ नाचै चियै।

हे-३ परभु कतेक परेमी छै

१. हे -३ परभु कतेक परेमी छै -३

हम कहियो ओकर परेमके नै बिसरबै -२

२. इस्वरे सन्सारके परेम करल्कै -३

हम कहियो ओकर परेमके नै बिसरबै -२

३. छुधर आ पापीके परेम करल्कै -३

हम कहियो ओकर परेमके नै बिसरबै -२

४. पबितर आत्मासे परेम करल्कै -३

हम कहियो ओकर परेमके नै बिसरबै -२

आबु भजु राजपुजारी

१. आबु भजु राज पुजारी, आबु भजु पबितर जाती भजु येसु मुक्‍तीदता, ओह्‍या चियै महिमाके रजा (हलेलुया-८)

२. धैनके कहु ओकरे नामके, धैनके कहु ओकरे नामके भजु येसु मुक्‍तीदता, ओह्‍या चियै महिमाके रजा (हलेलुया-८)

परभुमे सदा आनन्द करु

परभुमे सदा आनन्द करु -२ फेनो हम कहैची

आनन्द, आनन्द फेनो कहैची परभुमे सदा

आनन्द करु फेनो हम कहैची।

धन्यबाद येसु धन्यबाद येसु

धन्यबाद येसु -२ धन्यबाद येसु हमर पुरे मनसे -२

इस्तुती हेबे परभु -२ इस्तुती हेबे परभु हमर पुरे मनसे -२

हलेलुया येसु -२ हलेलुया येसु हमर पुरे मनसे -२

परसन्सा हेबे परभु -२ परसन्सा हेबे परभु हमर पुरे मनसे -२

जयजयकार हेबे परभु -२ जयजयकार हेबे परभु

हमर पुरे मनसे -२

हमर चिरखामे तेल दिय

हमर चिरखामे तेल दिय परभु, हमर चिरखामे तेल अखुने हमर

चिरखामे तेल दिय परभु अहाँ नै आबैतलिक दिय इजोत

(गाब होसना- ३) रजा येसुके (गाब होसना-३) रजा येसुके

आइएके दिन ओह्‍या सिरजल्कै

आइएके दिन -२ ओह्‍या सिरजल्कै -२

रमाइते जाउ खुसी मनाउ (आ आनन्द करु) -२

आइएके दिन ओह्‍या सिरजल्कै रमाइते जाउ

आ खुसी मनाउ (आइएके दिन) -२ ओह्‍या सिरजल्कै।

इस्वरके राज पहिने खोजी करू

१. इस्वरके राज पहिने खोजी करू ओकरे धारमिकताके, सबचिज तोरा थैपदेतौ हलेलु हलेलुया, (हलेलुया-३) हलेलु हलेलुया

२. रोटीसे मातरे लोक नै बाचैछै महज हरेक बचनसे जे परमेस्वरके मुह से निक्लैछै हलेलु हलेलुया (हलेलुया-३) हलेलु हलेलुया

३. मागबी त तोरा देबे करतौ ताकबी तब भेटाइतौ ढकढकेबही त केबार खोल्तौ हलेलु हलेलुया (हलेलुया-३) हलेलु हलेलुया।

धैनके कहु परभ येसुके नाम

धैनके कहु परभु येसुके नाम ओह्‍या चियै परसन्सा

भक्‍तीके योग्य तैल्याके उठाबु एकैबेर सबकोइ हाथ,

गाबैत धैनके उटा नाम धैनके उटा नाम,

धैनके कहु परभु येसुके नाम।

खुसी खुसी मनाउ खुसी

खुसी खुसी मनाउ खुसी खुसी मनाउ -२

कहु कहु परभु येसु खिरिस्टके जय -२

हमर लेल एलै हमर लेल जिल -२

हमरे लेल येसु दुख भोगल्कै -२

हमरे लेल मारगेलै हमरे लेल गारल गेलै -२

हमरे लेल जी गेलै हमर चियै येसु -२

हम येसु के चियै, हमसब येसु के चियै

खुसी खुसी मनाउ, खुसी खुसी मनाउ -२

कहु कहु परभु येसु खिरिस्टके जय -२

स्वतन्तर कराबु पबितर आत्मा

स्वतन्तर करल्कै पबितर आत्मा हमसबके -२

गाबबै गित अरधनाके येसुके

अरधना करैले हिरदेसे परेम करैले सक्‍तीसे -२

एकेटा मन बनाइल्कै, पबितर आत्मा हमसबके -२

गाबबै गित अरधनाके येसुके

अरधना करैले हिरदेसे परेम करैले सक्‍तीसे -२

अहाँके दया जिबनसे बडका

१. अहाँके दया जिबनसे बरका -२

को. धैनके अहाँची इस्तुती हम करैची,

अहाँके दया जिबनसे बरका

२. हाथ उठाबैची अहाँके नाममे -२

३. सेवा करैची परभु पुरे हिरदसे -२

४. परेम करैची परभु परे हिरदेसे -२

५. अरधना करैची परभु पुरे हिरदेसे -२

हे सबहे जातीकेलोक

हे सबहे जातीके लोक हौ हलेलुया हे सबहे लोक हौ

ओकरे तारिफ करु कथिलेत हमरासबपर ओकरे दया

अपरमपार आ यहोबाके सतेता सबदिनके लेल रहैछै -२

हलेलुया, हलेलुया, हलेलुया, हलेलुया आ यहोबाके

सतेता सबदिनके लेल रहैछै -२

येसु खिरिस्टे परभु चियै

येसु खिरिस्टे परभु चियै सब पिरिथबीके परभु

एक मातरे इस्वर पुरे सन्सारमे एक मातरे परमेस्वर औरो

नाममे नैछै जे मुक्‍ती, येसु खिरिस्ट चियै सबके परभु।

होसना, होसना, होसना येसु रजाके

१. होसना, होसना, होसना येसु रजाके -२ ओकर नामके पुकारु आ परसन्सा करु आपन परभुके तारिफ करु, होसना येसु रजाके।

२. महिमा, महिमा, महिमा येसु रजाके -२ ओकर नामके पुकारु आ परसन्सा करु आपन परभुके तारिफ करु, महिमा येसु रजाके।

३. परसन्सा, परसन्सा, परसन्सा येसु रजाके -२ ओकर नामके पुकारु आ परसन्सा करु आपन परभुके तारिफ करु, परसन्सा येसु रजाके।

योग्य अहाँ योग्य

१. योग्य, अहाँ योग्य, सबके रजा, सबके परभु, अहाँ योग्य, योग्य, अहाँ योग्य, सबके रजा, सबके परभु , गोर लागैची

२. पबितर, अहाँ पबितर, सबके रजा, सबके परभु, अहाँ पबितर, पबितर, अहाँ पबितर, सबके रजा, सबके परभु, गोर लागैची।

३. येसु, अहाँ येसु, सबके रजा, सबके परभु, अहाँ येसु, येसु, अहाँ येसु, सबके रजा, सबके परभु, गोर लागैची।

अहाँ परभु सब पिरिथबीमे

अहाँ परभु सब पिरिथबीमे अहाँ परभु चियै

सब देबसबसे महान परमेस्वर -२

हम उठाबैची -३ अहाँके

तारिफ करैची -३ अहाँके

येसु जिबितेछै

येसु जिबिते छै, हमसबके बिचमे ठारछै -२

आ अहैले अरधना करु परसन्सा

जयजयकार ओकरे करु -२

जब परभुके आत्मा हमर हिरदेमेछै

१. जब परभुके आत्मा हमर हिरदेमे छै,

हम गाबैचियै दाउद जखा -२

हम गाबैचियै, हमगाबैचियै,

हम गाबैचियै दाउद जखा -२

२. जब परभुके आत्मा हमर हिरदेमे छै,

हम तारिफ करैचियै दाउद जखा -२

तारिफ करैचियै तारिफ करैचियै

तारिफ करैचियै दाउद जखा -२

३. जब परभुके आत्मा हमर हिरदेमे छै,

हम ताली बजाबैचियै दाउद जखा -२

ताली बजाबैचियै ताली बजाबैचियै

ताली बजाबैचियै दाउद जखा -२

४. जब परभुके आत्मा हमर हिरदेमे छै

हम नाचैचियै दाउद जखा -२

हम नाचैचियै हम नाचैचियै

हम नाचैचियै दाउद जखा -२

मुक्‍ती छै हमर परभु मे

मुक्‍ती छै हमर परभु मे, जे सिंहासनमे बिराजमान छै ओह्‍या छागरके इस्तुती महिमा, ग्यान धन्यबाद आदर सक्‍ती आ बल, (येसुके हेबे सब दिनके लेल-३) आमिन।

उधार पाबैबला सब बौकार हैछै एकान्तमे घोसना करैत इस्तुती महिमा ग्यान धन्यबाद आदर सक्‍ती आ बल (येसुके हेबे सब दिनके लेल-३) आमिन।

गाउ हालेलुयाह येसुके

१. गाउ हलेलुया येसुके -२

गाउ हलेलुया -२

गाउ हलेलुया येसुके

२. येसु संसारके इजोत चियै -२

येसु संसारके -२

येसु संसारके इजोत चियै

३. राज करे फेनो एतै -२

राज करे फेनो -२

राज करे फेनो एतै

परमेस्वरके अकरे बेदीमे

को. परमेस्वरके अखरे बेदीमे चरहाबैची आपन जिबन

हमर पुरे हिरदेसे -२ परभु अहाँके महिमा हेबे -२

१. हमर परमेस्वर, हमर सहारा

अहाँके बचन हमरले इजोत -२

अन्धकारमे सेहो इजोत दैबला -२

अहाँ के महिमा हेबे -२

२. . उठाबैची हमर यी दुनु हाथ

धन्यबादके भेटी दैले -२ हमर पुरे हिरदे से -२

परभु अहाँके जयजयकार हेबे -२

नै त बलसे नै सक्‍तीसे

नै त बलसे नै सक्‍तीसे, परभु कहैछै हमर आत्मासे -२

(यी पहार हैटजेतै -३) परभु कहैछै हमर आत्मासे।

(यी बिहाइर रुइक जेतै -३) परभु कहैछै हम आत्मासे।

(यी जुवा टुइट जेतै -३) परभु कहैछै हमर आत्मासे।

सुरुज उगैसे लके सुरुज डुबैतलिक

सुरुज उगैसे सुरुज डुबैतक, परभुके परसन्सा हेबै परतै -२ परसन्सा करु ओकर सब सेबकसब हौ ओकर नामके परसन्सा, ओकर नामके धैनके कहु अखिनसे सबदिन ।

परभु परसन्सा करैची अहाँके

परभु परसन्सा करैची अहाँके, इस्तुती गाबैची अहाँके खुसी चियै अहाँ चियै हमर जिबनमे, एलचियै हमसके बचाबैले (एलचियै स्वरगसे पिरथिबी बाट देखाइले, पिरथिबीसे कुरुसमे हमसबके करजा तिरैले कुरुससे चिहानमे, चिहानसे स्वरगमे, परसन्सा करैची अहाँके नाम)

येसु येसु हमर जिबनके स्वामी

१. येसु येसु हमर जिबनके स्वामी

येसु येसु हमर जिबनके किला -२

धन्यबादके भेटी ल्याके आबैची

अहाँके उटा अङना भितर

ताली बजाइते -४

२. येसु येसु हमर जिबनके रजा येसु

येसु खिरिस्ट हमर मुक्‍तीदता -२

हलेलुयाह गाबैत हम आबैची

अनुगरहके सिङहासन अगा

पबितर हाथ उठाबैत -४

लहुसे हमरा धोबैछै

लहुसे हमरा धोबैछै, लहुसे जिबन दैछै

लहुवे हमर सटामे एलै उधारके बलिदानमे

हमरा धोबैछै बरफोसे उजर कैरके, कैरके

हमर येसु परभुके उतम बलिदान।

हम आपन मुहसे

हम आपन मुहसे अहाँके परसन्सा करबै,

कारन अहाँ आपन नियमसब हमरा सिखाबैचियै,

(हम आपन मुहसे अहाँके भजन गाब्बै,

कारन अहाँके आग्यासब धारमिक छै) -२

जिबनके लदी बगाउ

जिबनके लदी बगाउ, परभु हमर जिबनमे हमरा जागरित कराबु, पबितर आत्मामे बदलैले चाहैछी परभु अहाँके रुपमे पिताके लेल फल फराबैले, जिबन जियैले चाहैची हमर यी जिबनसे अहाँके पछयाबैची।

हम अहाँके मुह देखेले चाहैची

हम अहाँके मुह देखैले चाहैची

हम अहाँके मुह खोजी करैची (२)

आराधना करैची पबितरताके

सुन्दरतामे (२)

हिरदय सब खोइलके आबैची (२)

इस्तुति गाबैले, इस्तुति गाबैले (२)

हालेलुया, हालेलुया (२)

येसु महान, येसु महान (२)

इमानुएल, इमानुएल (२)

येसु हमरा मुक्‍ती देल्कै

१. येसु हमरा मुक्‍ती देल्कै (४)

को. तैखारित गाबैछि, सबके सुनाबैछि

एकेटा रजा येसु खिरिस्टे चिए (२)

हालेलुया, आमिन, हालेलुया (२)

२. येसु हमरा छमा देल्कै (४)

३. येसु हमरा जिबन देल्कै (४)

४. येसु हमरा आसिस देल्कै (४)

५. येसु हमरा सान्ति देल्कै (४)

६. येसु हमरा आनन्द देल्कै (४)

७. येसु हमरा सबकुछ देल्कै (४)

भजन

हलेलुया होसना हालेलुया

को. हलेलुया होसना हलेलुया -४

१. परम पिताके तारिफ करु, हमसबके बचाइबला ओह्‍या चियै सब पापीके करैछै छमा, सब रोगीके करैछै निक।

२. धन्यबाद द्‍याके ओकर आसनमे, आनन्दसे आबु ओकर चरनमे गित गाबैत एबै खुसिसे, मुक्‍तीके पहरामे जय जय करु।

३. ओह्‍या चियै हमसबके परम पिता, हमसबके दया करैछै सब दिनके लेल करिया बादलके परदा जखा, पापके हट्‍या दैछै सब दिनके लेल।

४. मैयाँ जखा उ सान्ती दैछै, दुनियाके डरमे नै छोरैछै कहियो सुध दुध बचनके पियाके, जिबन अमर दैछै ओह्‍या।

५. चरबाहा जखा खोजैछै ओह्‍या, निकालैछै पापके दलदलसे परान तियाइगके बचाइल्कै ओह्‍या, बनाइल्कै सबके आपन ओह्‍या।

६. खोताके घरी घरी उजाइर दैछै, सिखाबैछै हमसबके उरैले आपने डेनमे उठाबैछै उकाब जखा, लागे नै दैछै हमसबके चोट कतौ।

रजा येसु एलै

को. रजा येसु एलै हलेलुया एलै -२

सैतानसे जितैके लेल रजा येसु एलै -२

१. पापके छमा पाइबके चियै हम आनन्दित -२

मनके सुध करैले रजा येसु एलै -२

२. अइ सन्सारमे पाप आ दुख हैछै बहुत-बहुत -२

सत्य सान्ती दैले रजा येसु एलै -२

३. येसु महारजा महापरभु येसु -२

हलेलुया सबकोइ कहु रजा येसु एलै -२

भजु असल नाम

को.भजु अखरे नाम परभु येसु नाम

प्यारो परभु येसु के करु आदर मान,

भजु असल नाम

१. पुरे सन्सार भैरके पापीसबके

येसु मतरे छै सुध करैले -२

ओकर असल बोली सुनु मन लग्याके,

चढाबु हिरदे भेटी ओकरे,

हा हा -२ भजु असल नाम

२. येसु हमरलेल संन्सारमे एलै

हमर आत्माके बहुत परेम केलकै -२

कुरुसमे कोइखसे लहु बहेलकै,

धवाइले सबके पापी हिरदे

हा हा -२ भजु असल नाम

३. नरकसे बरका दन्ड कोनो नै छै,

जैठिन हरदम आइग बैरते रहैछै

घुमु सब कोइ आब चढाबु खिरिस्टके मन,

खुसीसे करु ओकर भजन

हा हा -२ भजु असल नाम

गाबु येसु जी के जयगान

को. गाबु येसु जी के जयगान भजु येसु जीके सुध नाम

१. यरुसलेम सहरके बेथलेहेम गामेमे -२

आइ जलमल बालक येसु ओकर नाम -२

सान्तीके रजा येसुके गोर लाग -२

२. इमानुएल जलम लेल्कै, हमर जिबन भेलै उधार -२

पापके बिनास भेलै सतके भेलै जित -२

सतेके रजा येसुके गोर लाग -२

३. येसु मसिह अबतार लेल्कै -२

घिरना अपमान दुर भेलै -२

परेम जलमलै परेम बढलै परेम बैरते गेलै -२

परेमिला रजा येसुके गोर लाग -२

खिरिस्ट हमर मुक्‍तिदता

को. खिरिस्ट हमर मुक्‍तिदता चियै, ओह्‍या चियै मिता

पापीके सदा इस्तुती हेबे परभुके, आदर महिमा ओकरे

१. येसु सन्सारके इजोत चियै, येसु स्वरगके बाट चियै

येसु तारनहार चियै, पापीके केबल सहारा चियै -२

२. तियागल्कै येसु स्वरग सुख, उठेल्कै पापी सबके दुख

देल्कै येसु कुरुसमे परान, करैले पापीसबके उधार -२

येसुके नाम छै

१. येसुके नाम छै, पुरे सन्सारमे सबके करैले उधार। दुनियाँ मे येलै कुरुसमे चढलै देखेल्कै आपन प्यार आत्मा बचाइले सान्ती दैले येसु भेलै बलिदान।

२. स्वरगके निचा लोकके बिचमे औरो कोनो नाम नै छै येसु नाम मातरे पुरे दुनियामे सबके करैले उधार।

जयजयकार करु

को. जयजयकार करु येसु रजाके मुक्‍तिदता उधारकरता के -२

१. ओह्‍या हमरा परेम कैरके, कुरुसके सब दुख भोगल्कै सब पापके बन्धनके तोइरके, हमरा सबके स्वतन्तर करल्कै

२. पुरना जिबन सब बिसैरके, लबका जिबन खिरिस्टमे जिबै हम, पिताके सब परतिग्या याद कैरके, खिरिस्ट के पछुवाइने जेबै हम

जयजयकार करु

को. कलबरी पहाडके बरका दुख, सहे परलै परभुके

हमर जखा पापीके बचाइले, कुरुसमे परान देल्कै।

१. कतहेकके निन्दा कतहेकके थुकाइ कतहेकके बात सैहके -२

एकटा भारी कुरुस बोइकके, गलगथा ल्यागेलै

२. सिपाहीसब मिल्के येसु के कुरुस मे टाङल्कै -२

ओकरे बसतर निकाइलके चिठा लगेल्कै

३. हाथमे किला, टाङमे किला ठोकल्कै दुसमन येसुके -२

कोखमे भला भोकलहा दरद सहे परलै येसुके

नै छै भरोसा

को. नै छै भरोसा अइ जन्दगी के -२

करु भजन आब येसु जी के -२

१. बालकपन बितलै ख्याले, ख्यालमे -२

जबानी बितलै परेम मे गुजाइर के -२

बिरधापन बितै छै जाल-झेल फैस के -२

करु भजन आब येसु जी के

२. जाल-झेलमे फसल रहबै कतेक -२

चेत करु आब सकबै जतेक -२

नै छै समय आब जिबनमे ओतेक -२

करु भजन आब येसु जी के

३. पाप आ सन्ताप बढतौ जतहेक -२

हेतौ नास तोहर जिबन ओतबेक

घुमा आब मन येसु दिसन

करु भजन आब येसु जी के।

जगत सन्सार किछो नै छै

१. जगत सन्सार किछो नै छै सुन दाजु भाइ -२

बिस्वास करु अपना सबकोइमुक्‍ती पाबैले -२

को. खिरिस्ट येसु छै खिरिस्ट येसु छै

खिरिस्ट येसु छै तैयारमुक्‍ती दैले -२

२. लोभ करैची लालच करैची सन्सारके चिजके -२

यी सब चिज किछो नै चियै साथमे लजाइले -२

३. आउ सबकोइ फिकरी करु मुक्‍ती पाबैले -२

येसु बहेक औरो कोइने छै नै छै कोनो उपाइ -२

४. आउ सब दाजु भाइ हौ, सुनु मन लगयाके -२

खिरिस्ट येसु तारनहारके नौता छै सबके -२

अहा कतहेक मिठा बचन

को. अहा कतहेक मिठा बचन परभुके चियै यी रचना -२

१. जब हम बचन पढहैचियै तब और इक्छा बढहैछै जब हम बचन सुनैचियै तब मन खुसीसे भरैछै।

२. जब हम पापसे भरल छेलियै, तब अनहारसे झपल छेलियै परभु हमरा बोलेल्कै आ खुसिके खबर सुनेल्कै

३. हम तु सबकोइ पापी छेलियै आ सते परभुके नै चिन्हैछेलियै परभु आपने एलै स्वरग छोइरके, हमरासबके लेल चमकौवा इजोत बैनके

४. कुरुसमे परभु मैरगेलै, हमसबके पाप उठालेल्कै मिरतुसे परभु जिबित भेलै, आ हमसबके स्वरगके केबार खोलल्कै

५. आबु दाजु-भाइ, दिदी-बहिनी, परभुके मिठका बचन सुनैले आपन पापसब हटयाके, सते परभुमे बिसबास करैले।

येसुके पछा

१. येसु के पछा हम लाइग गेलियै, दुनियाके तियाइगके कुरुसे बोकलियै येसुके पछा हम लाइग गेलियै आब (नै घुम्बौ) -२

२. मैयाँ हमर बाबु हमर सबकोइ हमरा तियाइगो देतै त येसुके पछा हम लाइग गेलियै आब (नै घुम्बौ) -२

३. माटीके हमर छनभैरके सरिर, माटीमे फेनो नै मिलेतलिक येसुके पछा हम लाइग गेलियै आब (नै घुम्बौ) -२

चैल्ते चैल्ते इजोतमे (३७७)

१. हम येसु के साथ इजोत मे चल्बै दिन रात ओकर पछा हम चल्बै पछा चल्बै त बिजय पाबबै, येसु खिरिस्ट हमर बलिदान

को. चैल्ते-चैल्ते इजोतमे येसुके साथ, चैल्ते-चैल्ते पकरबै येसुके हाथ इजोत मे चल्बै त बिजय पाबबै, येसु खिरिस्ट हमर बलिदान

२. हम येसु के साथ इजोत मे चल्बै, अन्हारो मे हम डराइबौ नै डेग बरहाबै चियै, मनसे गाबबै हम येसु खिरिस्ट हमर बलिदान

३. हम येसुके साथ इजोतमे चल्बै, देख्ते देख्ते सब दिन सहारा पाबबै सोक आ खुसी हेबे लगमे छै हमर,ब येसु खिरिस्ट हमर बलिदान

४. हम येसुके साथ इजोतमे चल्बै, आपन नजर ओकरमे लगेने रहबै हाथमे छै कुरुस झन्डा छै अदभुत, येसु खिरिस्ट हमर बलिदान

प्यार करैछै हमरा

१. येसु हमरा करै छै प्यार, यी सब चियै बाइबलके सार बालक ओकर चियै बरदान, हम निरबल उ बलबान

को. प्यार करैछै हमरा, प्यार करैछै हमरा प्यार करैछै हमरा येसु करैछै प्यार

२. येसु हमरा करैछै प्यार, परान द्‍याके खोलल्कै स्वरगके दुवार हमर पापसब धुवाइने छै बालकके बोलाइने छै

३. येसु हमरा परै छै प्यार, जतहेक निरबल आ छै बिमार आपन सिंहासनसे देखैछै हमरा।

हाइस्ते खेल्ते कैहदहै

को. हाँइस्ते खेल्ते कैहदहै सन्सार लोकके

धरती के बोझ उठाइबला जलमलै मुक्‍तिदता

लोकके चोला ल्याके गरिब घरमे -२

१. चरबहासबके पहिने दरसन देल्कै पिता -२

दुतगन आइबके कहेलाग्लै साझके पहरमे -२

तारनहार परभु जलमलै दाउदके सहरमे -२

जाके देख तु परभुके पहिने नजरमे -२

२. पहिनेका ग्यानी जोतिसी तरा देखके बात करै -२

साँझमे लबका तरा देखके खुसीसे कुइद उठलै -२

रजासबके रजा जलमलै से पता लगाइल्कै -२

परमपिताके मन खोइल्के धन्यबाद चरहेल्कै -२

हे सारा पिरथिबीके लोकसब

को. हे सारा पिरथिबीके लोकसब परमपरभुके जयजयकार मनाउ आनन्दसाथ ओकर सेबा करु भजन गाबैत ओकर सामने आउ।

१. परमपरभुवे परमेस्वर चियै ओह्‍या हमसबके बनाइने छै -२

हमसब ओकरे परजा चियै आ ओकरे गोठके भेडा चियै -२

२. धन्यबाद आ परसन्सा करैत ओकरे आँङना आ घरभीतर चलु -२

ओकरा धन्यबाद दियौ, ओकरे नाम के धन्य के कहु -२

३. परमपरभु भला करैछै ओकर किरपा सबदिन रहैछै -२

और ओकर सत्यता पुस्ता पुस्तातक रहैछै -२

हमर यी जिबन

को. हमर यी जिबन रौद-बसात चियै, हमर यी जिबन बहैबला लदीचियै घुइमके नै आबैछै बितलहा जिबन यी, काइन खिजके नै घुमैछै, बितलहा जबानी

१. मिलके जुइलके सबकोइ जयजयकार करु, हाँइसके गाइबके सबकोइ परभुके बचन सुनाउ।

२. आइके काइलके सबकोइ स्वरगके रस्ता बनाउ, सम्झाइत बुझहाइत सबके परभुके बचन सुनाउ।

येसु धन्यबाद

को. येसु धन्यबाद हमरा पुजे ने परतै

अकास आ पिरथिबीके रचनासबके तु चिन्हादेल्ही

हमरा सते परमेस्वरके। येसु धन्यबाद।

१. पहार, लदी, जङल आ बादल तोरे सिरजल चियौ -२

कनङके पुजबै हमे तोहर हाथके रचलहासबके।

तु बत्यादेल्ही सुरु आ अन्तिम हमही चियै -२

२. तोरबै कतहेक जिबन मुक्‍तीके खोजैमे -२

पुन करलियै कहैचियै, नैछै सान्ती आत्मामे

तु देख्यादेल्ही बाट, सते आ जिबन -२

परभु जी बिन्ती हमर

को. परभु जी बिन्ती हमर सुइनदे ले कहैचियौ

परभु जी ले हम आइ कहैचियौ ले कहैचियौ

परभु जी मनके मैल धोइब दे ले कहैचियौ।

१. सन्सारे छै पापेसे भरल -२

धनके लोभमे सबकोइ छै परल -२

ले न बिन्ती आइ हम चरहाइचियै -२

२. सन्साररुपी समुन्दर चौरा छै -२

जिबनरुपी नाह पुरना छै -२

ले न हमर नाहके पारकैर दे -२

३. लाल उजर फुलसब फुलल्छै -२

मायाजालमे दुनियाँ भुलल्छै -२

ले न जगके मायाजालके हटयादहै -२

४. पहाड ओइपार रौद डुइबगेलै -२

चारु दिसना घोर अन्हार भेलै -२

ले न अन्हारमे हमरा इजोत दे -२

लागैछै हमरा रमझम

को. लागैछै हमरा रमझम इजोतबला तराके बेथलेहेम गामके उ गोहाली येसु जलमल छोटका नाइद

१. अन्हारके बिचमे, चम्कैबला इजोत ल्याके एलै -२ जगके उधार करैले, सतेके जग बैठाइल्कै निनसे जाग भाइ हौ, मुक्‍तीके बाटमे चलैले लागैछै हमरा रमझम उटा इजोतबला तराके

२. खुसियाली राइत मनाउ, अइ धरतीके इजोत बनाउ -२ स्वरगदुतसब गाबैछै गित बालक खिरिस्टके महिमा हमहु सबकोइ गाबु गित बालक खिरिस्टकेचरनमे।

कामके पुरे फलन

१. बिहान तलिक रोपबै दयाबला बियाके

दिनमे सेहो रोपबै साँझ नै परे तलिक

धिरजसे काम करबै फलके आस राइखके

लाबबै हम खुसीसे कामके पुरे फल

को. कामके पुरे फल, कामके पुरे फल

लाबबै हम खुसीसे कामके पुरे फल -२

२. दुख सैहके रोपबै, सुख भोइगके रोपबै झैरमे,

जारहमे रहबै अस्थिर काटे बखत हमसब पाकल

फल पाबबै लाबबै हम खुसीसे कामके पुरे फल

३. परभु येसुके खातिर कानैत खिजैत रोपबै हाइनोके

देखके नै हेबै निरास दुखो अन्त हेतै, इनाम सेहो

एतै लाबबै हम खुसीसे कामके पुरे फल -२

आसिसके बरखा

१. हेतै आसिसके बरखा, परेमके परनके मान चियै जिबन दैबला, खिरिस्ट मुक्‍तिदाताके दान

को. आसिसके बरखा आसिसके बरखा बरसाउ दयाके ठोपा ठोप चुबैछै, आसिसके बरखा बरसाउ

२. हेतै आसिसके बरखा, जिबनमे हेतौ सक्‍ती-बल जिबनमे फराइतौ, पबितर आत्माके फल

३. हेतै आसिसके बरखा, हमसबमे परभु पठाउ करयाके आत्माके भरपुर, बचनके चमकसे चमकाउ

४. हेतै आसिसके बरखा, हेतै आइएसे सुरु आइए पाप सुकारैची सुनु बिन्ती येसु।

कतहेक परेम करैछै

को. कतहेक परेम करैछै हमरा, हमर प्यारा येसु परभु हमरे परेमके चाहनामे, सब दिन तडपैत रहैछै

१. हमरा अनन्त जिबन दैले, आपन परान समेत देल्कै, हमरा भोगैबला सबटा दुख, ओह्‍या आपने ले ल्कै

२. हमर जिबन सहारा बैनके, चलाबु बाटमे पकैरके, हम त आन्हर चियै, आहाँ चियै इजोत हमर

३. सन्सार बिततै तैयि आ मिरतु एतै तैयो, यि मिलन अनन्ततक आ यी परेम अमरे रहतै

गाबते जाउ परभुके

को. गाबते जाउ परभुके महिमा ओकरे जलम दिबसमे हाँइस्ते बरहु ओकरे सेबामे जगाबैत लबका भबना ओकरे जलम दिबसमे, ओकरे जलम दिबसमे गाबैत जाउ परभुके महिमा हाँइस्ते बरहु ओकरे सेबामे

१. खुसीके इटा सुसमाचार, फैलाब हौ चारु कात -२ आइबगेलै परभु सन्सारमे, बोलाब हौ ओकरा हिरदेमे।

२. स्वरगके सुखके तियाइगके, एलै लोकके रुपे ल्याके -२ आइबगेलै परभु सन्सारमे, बोलाब हौ ओकरा हिरदेमे।

३. पापीके बिन्ती सुनैले, स्वरगके केबार खोलैले -२ आइबगेलै परभु सन्सारमे, बोलाब हौ ओकरा हिरदेमे।

आनन्द मना खुसी मन

को. आनन्द मना, खुसी मना पुरे दुनियाँके सुसमाचार सुना

१. उठ दाजु भाइ हौ देख तराके येसुजीके जलम भेलै, चल दरसन करैले।

२. उठ दैया मैयाँ देख तराके येसुजीके जलम भेलै चल दरसन करैले

परभु अहाँके इस्तुती

को. परभु अहाँके इस्तुती करैची अहैंके महिमा गाबबैची

१. अहाँके चरनमे हे परभु -२ हिरदे भेटी चरहाबै ची -२

२. पुरे मनसे बिन्ती करैची -२ अहाँके दरसन पाबैले -२

३. येसुके रुप हमरमे आबे -२ ओकरे गुन देखाबैले -२

४. अहाँके बचनसे हे परभु -२ लबका जिबन पाबनेची -२

५. परभु सक्‍ती दे हमरा -२ अहैंके बचन सुबैले -२

सत्य सुन्दर सिध

को. सत्य सुन्दर सिध लोक चियै परभु खिरिस्ट (२) ओकरसे बदललियै हम, अनन्त अनन्तके पिरित

१. सिध इस्वर सिध लोक, हमर जिबन स्वामिके -२ भितरी आत्मासे सरधा भक्‍ती छै अहाँके।

२. अहाँ हमर हम अहाँके, अन्तिमतक रहतै आपन पिरित -२ दुख सुखमे जानपरानसे राइत दिन गाबैचियै खिरिस्टके गित।

अहा कतहेक रमाहट

को. अहा कतेक रमाहट खुसीके दिन

एलै मुक्‍तिदता परभुके बेथलेहेम जलम भेलै

छै जे हमर हिरदेमे खिरिस्ट रजा बैठल (२)

जय जय बालक राजाके, (जय -३) हे सबदिन -२

१. इस्वरके बेटा परभु खिरिस्ट स्वरगमेछै महिमित -२ बालकके रुपमे सुतलछै नाबैरमे, बिस्वमे अपहेलित

२. सोना चानी नैछै, धुप सेहो नैछै, सभहे जिबनले -२ गोहाली जखा हिरदे धोइबके आइए, परभुजी राज कैरले।

धन्यबादके सनेस दहै

को. धन्यबादके सनेस दहै, परसन्साके सनेस दहै अराधनाके सनेस दहै, खिरिस्टके जलम दिनमे आपन जिबन सनेसमे दहै

१. बिस्बासके सनेस दहै, असाके सनेस दहै परेमके सनेस दहै, खिरिस्टके जलम दिनमे आपन परिबार सनेसमे दहै।

२. आनन्दके सनेस दहै, भलाइके सनेस दहै सान्तीके सनेस दहै, खिरिस्टके जलम दिनमे आपन जातीके सनेस दहै।

सुन हौ हमर भाइ हो

को. सुन हौ हमर भाइ हौ, येसुजी हमर दुनियाँमे एलै

१. दुनियामे एलै, मुक्‍ती ल्याके एलै -२

लोकके एलै बचाइले, येसुजी हमर दुनियाँमे एलै

२. अन्हराके आँइख, बौकाके बोली -२

बैहराके सबद सुनेल्कै, येसुजी हमर दुनियाँमे एलै

३. हम सबकोइ पापमे डुबलछेलियै -२

अजगुत परेम देखाइल्कै, येसुजी हमर दुनियाँमे एलै

४. दुनियाँके कारन कुरुसेमे चहैरके -२

पबितर लहु बहेल्कै, येसुजी हमर दुनियाँमे एलै

५. खिरिस्ट मरलाकेबाद, चिहानमे राखल्कै -२

आ तेसर दिनमे जिके उठलै, येसुजी हमर दुनियाँमे एलै

कुह-कुह करैबला

को. कुह-कुह करैबला, बोनमे उरैबला कोइली चिरै छै

(खललल करैत बहैबला लदी) -२ अहाँके सिरिस्टी चियै

हे इस्वर अहाँके सिरिस्टी चियै

१. झकझक करैबला चिरखा जखा अकासमे तरा छै -२

चानके इजोत कतेक छै नरम -२

अहाँके सिरिस्टी चियै

हे इस्वर अहाँके सिरिस्टी चियै

हरिनके बचा कते निकसे बोनमे कुदैछै

पसु पन्छी कतेक असल (अहाँ रचने चियै) -२

हे इस्वर अहाँके सिरिस्टी चियै

२. बोनमे जाइचियै फलफुल देखैचियै, अहाँके याद आबैछै -२

(अहाँके रचना समैझके मनमे) -२

हम छक परैचियै, हे इस्वर हम छक परैचियै

न्याउली चिरै बिलौना करैत बोनमे उरैछै

पसु पन्छी कतेक असल (यहाँ रचने चियै) -२

हे इस्वर अहाँके सिरिस्टी चियै

३. अबराहम, इसहाक, याकुबके इस्वर दाता जिबनके -२

(पापीसबके बहौत परेम कैरके) -२

बेटा देल्के बलिदानहे इस्वर अहाँ तारनहार

पापी हिरदे छटपट करैत ताकैछै मुक्‍ती उपाइ

मुक्‍तीके बाट सोरगके सक्‍ती अहाँके रचल चियै

हे इस्वर अहाँके रचल चियै।

लहुसे लहुसे येसुके लहुसे (२४७)

को. लहुसे लहुसे येसुके लहुसे -२

१. हमर पापके छमा कैर देल्ही -२

२. हमर पापके दागसब मेटया देल्ही -२

३. पुरा मनमे सान्ती भैरदेल्ही -२

४. सैतानसे बिजय करयादेल्ही -२

५. स्वरगके राजमे ल्यागेल्ही -२

६. नितदिन परथना करैले जागर दे -२

हे हमर स्वरगमे रहैबला पिता

हे हमर स्वरगमे रहैबला पिता अहाँके नामके आदर हेवे, अहाँके राज आवे अहाँके इक्छा स्वरगे जखा यै पिरथिबीमे पुरा हेवे। हमसबके दिन-दिनके खाना आइ हमसबके दिय आ हमसबके अपराध छमा कैर दिय जैहनङ हमसब आपन अपराधीके छमा करने चियै। हमसबके परिक्छामे परैले नै दिय, महज दुस्टसे बचाबु। कथिलेत राज पराकरम आ महिमा सबदिन अहैँके हेवे।

देखु न देखु सिरिस्टिके सुन्दरता

को. देखु ने देखु सिरिस्टीके सुन्दरता अकरा बनाइबला परभुके सुन्दरता धनिक आ गरिब दुनु मिलके कैह सकैचियै परभु धन्यबाद

१. खेतके आइरसब, अन आ पाइनसब बादल बरखा आ बिहाइरसब चिरै-चुटकुन उरैत, उपर अकासमे रहैत स्वरगे चैलजाइछै मन हमर

२. अजगुतके बातसब, जिबजिबातसब अजगुतके दिन और राइतसब अनगिन्ती जाइतसब, सब किसिमके रितसब देखके भरैछै यी मन हमर करुने करु इस्वरके परसन्सा पुरे हिरदेसे ओकर उपासना लोकसबके बिचके मतभिनता मेटाइलै देखु ओकर एङगनामे।

हम निस्चय करने चियै

को. हम निस्चित करने चियै रमाइले येसुमे

हम निस्चित करने चियै जिऐले येसुमे -२

१. चाहे अङगुरके गाछमे कोनो फुल फुले

चाहे हमर जिबनमे कोनो सुधार नै हेबे -२

२. चाहे हाँसे परे, चाहे काने परे चाहे बाँचे परे,

चाहे मरे परे -२

३. चाहे घटी हेवे, चाहे बेसी हेबे

चाहे हमर जिबनमे कोनो सुधार नै हेबे -२

४. परमपरभुवे हमर सहारा चियै

परमपरभुवे जिबनके इजोत चियै -२

कुरुसके लगमे

को. कुरुसके लगमे राख्ने चियै जते मुक्‍तीके धारा छै

जते पापके छमा छै जते मिरतुसे छुटकरा छै

(अहाँके धैनके मानैची, सबदिन हम धैनके मनबै अहाँके आगमनतक सबदिन हम धैनके मानबै) -२

कुरुसके लगमे जब रहैचियै, किरपा हम अहाँके पबैचियै, पाप हमर छमा भ्याल्छै स्वरगके चियै भगिदार।

कुरुसके लगमे जब रहैचियै

खिरिस्टके मया

को. खिरिस्टके मया बोक्ने रहबै,हिरदेमे सजाइएके -२

ओकर कहियो ने छोइरके, खिरिस्टेमे बाँडल रहबै -२

१. खिरिस्ट जिबन चढह देल्कै, गलगथके माइटमे

खिरिस्ट येसु कुरुसमे चढलै, तोहर हमर सटामे -२

नै बिसर हौ कुरुसके दुखके हेरदेमे सजाइएके -२

२. खिरिस्ट के दुखके समझैतखिना, मन हमर कलपैछै

ओकर परेमके समझैतखिना आँइखमे लोर छल्कैछै -२

नै बिसर हौ कुरुसके दुखके हेरदेमे सजाइएके -२

हमर जिबन यी परभु

को. हमर जिबन यी परभु तोरे चियौ-

हमर असा उमङ परभु तुही ची।

तोरे बैन्के हम रहबे करबौ आब

बिन्ती एह्‍या चियौ सबदिनके

१. हमर जिबन एहन छेलै, जेना खसलहा फुल

अन्योलमे बाँचै छेलि यै, सब दिन भुले भुल -२

खाली यी जिन्गीमे कुछो नै छेलै आस

हमर खातिर असा केबल हारे हार

(हम जोस पाबलियै, हम होस पाबलियै

साब दोखके माफ यासुमे पाबलियै) -२

२. दामी दामी समझैबला जे जतहेक छेलै

हमर खातिर यी भार भेलै -२

जते जते ताकैछेलियै जिबनके बात

हमर खातिर कुछोने छेलै, सबदिन छुछे हाथ

(हम सत्य जिबन आ सान्ती ताकैछेलियै

येसुके अलबा कतौने पाबलियै -२

सब चिज देल्यै

को. सब चिज देलियै हम, सब चिज दिलियै हम मुक्‍तीदाता अहाँके सब चिज देलियै हम

१. येसुके हम सबचिज देलियै सब चिज अरपन करलियै सबदिन अहाँके साथमे, परेम आ बिस्वासमे बरहैचियै

२. येसुके हम सबचिज देलियै गोर लागली अहाँके सन्सारिक इक्छा हम छोरलियै हमरा अहाँ लिय।

३. येसुके हम सब चिज देलियै आपन जिबन अरपन करलियै परेम आ सक्‍ती हमरमे भरल्कै आसिससे भरपुर करल्कै।

४. येसुके हम सब चिज देलियै पबितर आत्माके याद करलियै पुरे मुक्‍तीमे खुसी चियै, ओकर नामके जय करैचियै।

बैरहते बैरहते

को. बैरहते बैरहते जाउ, पछा नै हटु

कुरुसके झन्डा कान्हमे ल्याके

अगा बेरहते जाउ -२

१. सेना हमसब खिरिस्टके चियै जुध कैरते चलु

नेपाल देसके बाटमे सबकोइ

डेग बरहाउ डेग बरहाइते जाउ बैरी भगाउ

नेपाल देसमे सबकोइ जितके गित गाउ

२. क्यापटन हमर सेनाके खिरिस्ट आपने चियै

तलवार हमर आत्माके, झिलम धरमके चियै -२

सहेयता ओह्‍या करैछै, जिबनके लराइमे

दिन दिनके जिबनके डेगे डेगमे

३. बैरी बहुत हेतै, तैयो हाइर नै मान

जितैके सक्‍ती पाबैले, येसुके लगमे ज्याम

सतरुसबके हराउ, झन्डा फहराउ

हिरदे आपन लबका जोससे भैरते भैरते जाउ।

देखुने देखुने

को. देखुने देखुने देखुने उटा कलबरी पहारके महान परेम करल्कौ येसु देखुने देखुने भैया भाइ।

१. पापीके पाप मेटाइले कुरुसमे मरलै येसुजी बिस्वास करुने करुने कुरुसमे टाङलहा येसुके।

२. सन्सारमे एतै येसुजी बिस्वासीसबके उठाइले जाइले तैयार हो भैया बाइ आनन्दके यी देसमे

म यी दुनिया हमर घर

को. यी दुनियाँ हमर घर नै चियै, साँचे यी हमर घर नै चियै ऐ दुनियाँमे आराम नै छै यी दुनियाँ हमर घर नै चियै।

१. हम पापके बाट छोइर देलियै जते बहुत लोकसब मरैछै स्वरगके घर खोजलियै हम अते रहैके नै हमर मन।

२. लोकसब रोकैले चाहैछै, ने परथना करैले दैछै ककरो बात नै सुनबै हम, स्वरगके घरमे जेबै हम

३. हमर सङे पापीसब आउ, स्वरग देसमे सबकोइ जाउ आब रहैले जल्दिए जेबै हम, स्वरगके घर खोजलियै हम।

पुरे सिरिस्टिके मालिक अहाँके

\bd (ह ह ह ह हलेलुया, आमिन)

को-पुरे सिरिस्टीके मालिक अहाँके

पुरे सिरिस्टीके रकछक आहाँके

हमर पुरे हिरदेसे आदर परनाम

सबदिन हेबे अहाँके गुनगान

ह ह ह हलेलुया- (७) आमिन

१. पुरे सन्सार नास हेतै

नास नै हेतै अहाँके बचन

नास भ्याजेतै यी जिबन

महज बिस्वासी नै मरतै कहियो

२. लबका सन्सार आ स्वरग छै

बिस्वास करैबलासबके खातिर

परसन्सा आदर हेतै ओते

हमसबके परम परेमी पिताके।

गामघरमे सुन्या दहिए गे

को. गामघरमे सुन्या दहिए गै, मुक्‍तीके एकटा गितसे

सत्यके सन्देस सुन्या दहिए गितके लयमे

गामघरमे सुन्या दहिए गै

१. पापके सराप मेटाबे येसुजी एलौ गै माया कैरके

पापीसबके ओहे बचेल्कौ गै बत्या दहिए सबके

बुझादहिए सबके, समझा दहिए सबके -२

२. हारल जिबन नै एते अनहरिया जगतमे

बेमोल नै छै लोकसब धरतीके एङनामे,

खोजैबलाके जिबन छै कलबरी कुरुसमे

कथी भेलै लोकसबके आपने आइखमे,

बत्या दहिए सबके बुझ्यादहिए सबके,

समझा दहिए सबके -२

हे हे हे हे

हे हे हे हे हा हा ह हा हे हे हे हा हा हा

हम त येसुके लग जेबै, हमरा ल्याचलु -२

हमरा ल्याचलु -४ हम त येसुके लग जेबै,

हमरा ल्याचलु -२ हमरा ल्याचलु -३

१. थाइक गेलछेलियै हम अइ दुनियाके,

रितमे चैल्ते चैल्ते -२ हाथ पकैरके चलाबैबला -२

येसुके लग जेबै हम, हमरा ल्याचलु -३

हम त येसुके लग जेबै, हमरा ल्याचलु

२. दुखके लोर आइखमे छै, मुहमे छै हसी -२

हमर लोर पोइछ दैबला -२ येसुके लग जेबै हम,

हमरा ल्याचलु-३ हम त हमरा-५ हम त हमरा -१०

हम त येसुके लग जेबै, हमरा ल्याचलु -५

हम त येसु लग जेबै हमरा ल्याचलु -१०

ह हमरा ल्याचलु

गा हमर मन

को. गा हमर मन तु गित मसिहके, जाइके छौ बहौत दुर

चैल्ते-चैल्ते थाइक नै जो, मन्जिल छौ बहौत दुर -२

१. दरद उठतौ त पि जाइहे तु, एह्‍या एकटा

दबा चियै, हिमत राखबी तु मसिपर ओह्‍या

चियै जगके मसहुर -२ गा हमर मन तु गित ...

२. आइये नै जागतै त काइलके जागतै,

उ चियै भाग्य हमर -२

आसा राखबिही तु मसिहपर, मनके

बातसब हेतौ पुर -२ गा हमर मन

तु गित मसिहके चैल्ते-चैल्ते थाइक नै जो।

येसु करैछै उधार

को. येसु करैछै उधार यौ, आबु ओकरे चरनमे

१. दुनियामे रैहके पापे कमेलियै, पापमे जिबन खुबे बितेलियै। केनङके हेतै उधार यौ। आबु येसुके चरनमे

२. एह्‍या जगत मे पथर पुजलियै, पथरके जखा आत्मा बनेलियै पथरमे नै छै कोनो ग्यान यौ। आबु येसुके चरनमे

३. तोरा त आइए येसु बोलाइ छौ, तोरे खातिर कुरुस उठेल्कौ आबो त छोरु एहन काम यौ। आबु येसुके चरनमे

४. दुनियाँ मे एलै पापे कारन, पाप खातिर कुरुस मे चरहलै, परेम छै ओकर अनमोल यौ। आबु येसुके चरनमे

५. दुनियाँ मे रैहके अजगुत काम करल्कै, आन्हर के आँइख देल्कै मुरदा जिएल्कै, मन मे करु आब बिचार यौ। आबु येसुके चरनमे

हमर मन धोइब दिय

को. हमर मन धोइब दिय परभु हम बिन्ती करैची बारमबार

१. मन हमर भ्यागेलै पापसे मैला हम धोइबते धोइबते भ्यागेलियै लचार

२. हम भुल केलियै बरका भारी आबे नै सक्ली तोहर दुवार

३. बाइबल भितर हम पाबलियै तुही ची दिलके धोबनहार

४. दास कहु यी पापी मनके किरपा करु आ दिय उधार

इजरल घर येसु

को. उजरल घर येसु, तुही बनाबै ची

दिन दुखीयाके दुख, तुही हरै ची -२

१. स्वरग सुख छोइरके येसु, धरतीमे एलै, मानब सरिर

ल्याके, सबके दुख उठेल्कै अन्धकारमे खसल

सबके, तुही हरैची दिन दुखियाके दुख, तुही उठाबैची

२. सन्सारके सब लोक, पापैमे फसल छै

पापेके कारन सब, नरकमे जाइछै

नरकसे बचाबैले येसु कुरुसेमे मरलै

दिन दुखिया के दुख तुही हरैची।

३. मैयाँ बाबु छोइर देतौ सन्सारोके देबसब -२

येसु नै छोडतौ तोरा, अनन्त जिवनतक -२

हाथ पकैरके येसु स्वरग लजाबैची -२

दिन दुखिया के दुख तुही हरैची -२

हो हो हो हो (बियाह के गित)

को. हो हो हो हो, येसुके परेम सौसरामे करिहे -२

बेटी हमर परभुके हो -२, येसुके बचन सबके

सुनाबिहे -२ बेटी हमर परभुके हो -२

१. जो गै दैया निके कुसले, रहिए आपन सौसरामे

सुख दुख मे साथ दैहिए, करिहे भरोसा येसुमे -२

जैहिनङ येसु मन्डलीके, तैहनङ पौहना सिर

चियौ। ओकरे अधिनमे मिलके रहिए, ओहे तोहर

धरम चियौ, येसुके परेम सौसरामे करिहे,

बेटी हमर परभुके गै -२

२. ससुर तोहर बाबु और सौस तोहर मैयाँ चियौ ओकरेसबके

आदर करिहे, परमेस्वरके अग्या चियौ -२ परथना

करिहे येसु परभुके, ओहे जिबनके रजा चियौ,

भरोसा करिहे येसु परभुमे ओहे जिबन दाता चियौ -२

येसुके परेम सौसरामे करिहे बेटी हमर परभुके गै -२

हे हा हा

को. हे हा हा, हे हा हा हा

येसुमे हाय सबके मुक्‍ती उधार छै -२

जेबै -२ हाय हम स्वरग देसमे -२

१. जैहनङ मैयाँ बाबु परेम करैछै बेटाबेटीसब

खुसी रहैछै -२ परमेस्वरके डर मानैबलासबके,

आपन बेटा बेटी माइनके परेम करैछै

हे हा हा, हे हा हा येसुमे हाय ...

२. स्वरग छोइर येसु धरतीमे य्याल छै

सन्सारके लोकसबके जिबन देने छै -२

पापेके रिन करजा येसु तिरल्कै -२

आपन बेटा बेटी माइनके, अनन्त जिबन देल्कै -२

हे हा हा हे हा हा येसुमे हाय

ओठमे हाय हमर परसन्साके गित छै।

परमेस्‍वर कते गेलै (पिया परदेस गेलै भखामे)

को. परमेस्वर कते गेलै, हा हा रे हमरा यी कथी भेलै-आहो

हमर अपमान देख हौ परभु हौ परभु हौ

हमरा सबदिन समझ हौ परभुहौ -२

१. हमर पैतरिक धन पराइके भेलै धन -२

घर हमर लेल्कै बिदेसिया, केनङके रहबै हौ

परभु परभु हौ, हमरपर दया कर हौ परभु हौ

२. मराए गेलै बाबु मैयाँ भेलै बिधबा हौ -२

आहो टुगर-टापर भ्याके, केनङके रहबै हौ परभु हौ

परभु हौ हमरपर दया कर हौ परभु हौ -२

३. चियै परमेस्वर सासक, करैछै सबदिन सासन -२

आहो आपने सङे हमरा ल्याचलु हौ परभु

हौ परभु हौ हमरपर दया कर हौ परभु हौ -२

येसुके परेममे डुइबगेलिए

को. येसुके परेममे डुइबगेलिए आइ हम

ल्यालेल्कै हमर सब दुख बिमारीके गम

येसुके परेममे डुइबगेलिए आइ हम

१. हम बहुते खुसी छेलिए येसुके सङे-सङ -२

अकेले नै जिबै हमे येसु बिना जिबन -२

येसुके परेममे डुइबगेलिए आइ हम

२. बहुते निरास छेलिए मोरबै त हेबै कुन

येसुमे पाबलिए हम अनन्त अनन्त जिबन -२

येसुके परेममे डुइबगेलिए आइ हम

बोलाइ छै सुनैले

को. बोलाइ छै सुनैले येसु अपनासबके पाप

छमा कैरके, मुक्‍ती देबे खातिर

१. नै भात खाइछै मुह ल्याके माइटके मुरुत गै,

नै साँस लैछै नाक ल्याके कागजके फोटो गै -२

ह सुन्हे गै सुइनलिहे गै सुइनके बुझहे गै कतौ तु बिसरलही

की येसु राजके नै खोइजके कतौ तुहे बिसरलही कि

२. नै देबे परतौ समपती, उधार पाबेले

नै करेपरतौ पसुके कौबला पाप छमा पाबैले -२

ह सुनहे गै, सुइनले गै आत्मामे जपहे गै येसुमे

बिस्बास कैरके, परेम करैछौ गै येसु अपनासबके

के छुबल्कै

१. के छुवल्कै -३, हमरा गै, जब हम

बाइबल पढैछेलिए के छुवल्कै हमरा गै

येसु छुवल्कै -३, हमरा गै जब हम बाइबल

पढैछेलिए येसु छुवल्कै हमरा गै -२

२. के छुवल्कै -३ हमरा गै जब हम परथना

करैछेलिए, के छुवल्कै हमरा गै -२

येसु छुवल्कै -३ हमरा गै जब हम परथना

करैछेलिए,येसु छुवल्कै हमरा न -२

३. के छुवल्कै -३ हमरा गै जब हम भजन

गाबै छेलिए, के छुवल्कै हमरा गै -२

येसु छुवल्कै -३ हमरा गै जब हम भजन

गाबै छेलिए, येसु छुवल्कै हमरा गै -२

परसन्सा करैचियै

को. परसन्सा करैचियै परमपरभुके

जे यी सब सिरजल्कै मया कैरके जिबन देल्कै -२

१. अकास ओकरे सिरिस्टी चियै -२

यी सन्सार सिरजने ओह्‍या छै -२

पाइन आ उरैबला चिरैसब, बादल, बरखा चान।

रौद, बसात ताराके लहर -२ परसन्सा करै -२

२. सत्य अगुवाइ करने छै -२,

बिस्बास सन्सारके देने छै -२

बाट, सत्य आ जिबन खिरिस्ट केबल येसु चियै

ओकरेमे छै आनन्द सान्ती अनन्त -२

परसन्सा करैचियै परमपरभुके

जे यी सब बनेल्कै, माया कैरके जिबन देल्कै -२

देखियौ येसुके महिमा

को. देखियौ येसुके महिमा बरी छै महान यौ -२

येसुके जापबै नाम यौ नाम

१. येसु सन्सारमे छै महान करल्कै अजगुत -२

काम, ओकर महिमाके करबै बखान यौ -२

येसुके जापबै नाम यौ नाम

२. देल्कै अन्हरा सबके आँइख, खोल्‍लकै

बहिरासबके कान-नेङरा नाँइच नाँइचके येसुके

महिमा करैछै -२ येसुके जपबै नाम यौ नाम -२

३. करलियै हमसब बहुत पाप, तैल्याके येसु

देल्कै आपन जान -२ उ त कुरुसमे चैरहके भेलै

बलिदान यौ -२ येसुके जापबै नाम यौ नाम -२

जपु जपु सबकोइ

को. जपु जपु जपु सबकोइ येसु के नाम -२

सबसे सुन्दर येसुवेके नाम -२

१. मुक्‍तिदाता येसु रजा आपनलग बोलाइछै यौ -२

येसु परभु कुरुसमे चहैरके सबके पाप मेटाइल्कै यौ -२

हमसबके खातिर येसु भेलै बलिदान -२

२. पबितर परेमी येसु रजा आपन लग बोलाइछै यौ-२

अन्हरा लुलहा नेङरा बैहरा सबके रोग मेटाइल्कै यौ -२

लोर पोइछके येसु रजा देल्कै जिबन दान -२

सबसे सुन्दर येसुवेके नाम -२

३. गोहालीमे जलमल बालक परभु मुक्‍तिदाता येसु यौ -२

सबके पाप धुवाइले येसु आपन लहु बहेल्कै यौ -२

तेसर दिनमे जिबित भेलै मिरतुसे जितमान -२

सबसे सुन्दर येसुवेके नाम -२

येसु हमरा छोराइने छै

को. येसु हमरा छोराइने छै पापोके जालसे

येसुवे हमरा बचाइने छै सैतानके जालसे -२

त गाबु हलेलुया -२

१. हमरा सान्ती मिलल छै येसुके नामसे

हमहु पाबने चियै छमा येसुवेके नामसे -२

त गाबु हलेलुया -२

२. आब हम नै डरेबै येसु जे सङमे छै

सैतानसे हम लडबै येसुके नाम से

त गाबु हलेलुया -२

३. सालोम सान्ती आ सलाम फैलाबु

येसु पैगाम और नाम -२ त गाबु हलेलुया -२

हमरे नगरिया बाटे

को. हमरे नगरियाबाटे आबिहे हमर येसु मसीह -२

१. हमरे नगरियामे निरबुधी बहुते छै निरबुधी-

याके ग्यान देने जाइहे हमरे येसु मसिह -२

२. हमरे नगरियामे रोगी बहुते छै

रोगीके निक करने जाइहे हमरे येसु मसिह -२

३. हमरे नगरियामे बाँझिन बहुते छै

बाँझिनके पुत देने जाइहे हमरे येसु मसिह -२

४. हमरे नगरियामे अन्हरा बहुते छै

अन्हराके आँइख देने जाइहे हमरे येसु मसह -२

५. हमरे नगरियामे नेङरा बहुते छै

नेङराके सोझ करने जाइहे हमरे येसु मसिह -२

औरो कोइ नै छै

को. औरो कोइ नैछै आदरके योग्य एक मातरे मालिक

अहाँ औरो कोइ नैछै, सिंहासनके योग्य एकमातरे

रजा अहाँ -२ पुरे आदर, पुरे महिमा तोहरे तोहरे -२

औरो कोइ नैछै, महिमाके योग्य एक मातरे परभु अहाँ

औरो कोइ नैछै, निसकङक पबितर एक थुमा अहाँ -२

परे अदर, पुरे महिमा तोहरे तोहरे -२

नाम ओकर उचा -४ नाम येसु

पाइन भोरे गेलै

को. पाइन भोरे गेलै सामरी बहिनिया, याकुब बाबाके

इनार हो एकटा बटोहिया छेलै पाइन के पियासल,

ओहिठिना गेलै मुरझाइ हो पइन देहु पानी गै देहु

सामरी बहिनियाँ, तोहोरेके हेतौ उपकार गै -२

हमहु जे चियै हौ भैया सामरी बहिनियाँ, तहुँ

जे चिय यहुदी कुलके हमरो हाथके पाइन हौ

भैया पिब जे तहुँ, होएतमे जतिया हरन हौ -२

तोहर हाथके पाइन गै बहिनी पियासो ने मोरतै, सब

दिन रहब पियासल गै जेहो जे पाइन गै बहिनी हमहु जे

देबौ, सब दिन रहतौ ओसरैत गै -२ तोहर हाथमे भैया

डोल नही डोरी, इनार त छइके गैहर हौ जे हो जे पाइनस

गै बहिनी हमहु जे देबौ बनतौ मे जिबन के मुल गै।

परभु येसुके भ (परसन्साके)

को. परभु येसुके भजन करू कलजोइर

बिना हौ भजनके मुक्‍ती नै हेतौ तोहर -२

१. परभु परभु कैहके ताली बजाब

मनवामे येसुके मन्दिर बनाब

मन्दिरमे भजन हैछै बरी जोर

बिना हौ भजनके मुक्‍ती नै हेतौ तोहर -२

२. सुखके समयमे परभु यादो नै एतौ दुखके समयमे

परभु आपने एतौ दुखके समेमे नैनासे खस्तौ

लोर बिना हौ भजनके मुक्‍ती नै हेतौ तोहर -२

आत्मासे भैरदे हमरा

को. आत्मासे भैरदे हमरा -४

जते हम जेबै गित तोरे गाबबै -२

येसु एहन बनादे हमरा -२

आत्मासे भैरदे हमरा -२

१. तुही ची मन्जिल हमर, रोसन छौ मुखरा तोहर -२

दयाके लबका जिन्गी, सब कुछ बदैल हमर -२

जते हम जेबै, गित तोरे गाबबै -२

येसु एहन बना दे हमरा -२

आत्मा से भैरदे हमरा -२

२. दैची तु सबके जिन्गी, दैची तु सबके खुसी -२

सब चिज तोरे साथ छौ, तुही ची सबके मसी -२

जते हम जेबै, गित तोरे गाबबै -२

येसु एहन बना दे हमरा -२

आत्मा से भैरदे हमरा -२

३. तोरे खातिर हम जिबै, तोरे खातिर हम मरबै -२

जै बाट मे तुहे चलली, ओइ बाटमे हमे चल्बै -२

जते हम जेबै गित तोरे गाबबै -२

येसु एहन बनादे हमरा- २

आत्मासे भैरदे हमरा -२

येसु तोहर नामके

को. येसु तोहर नामके बैररहल्छै, हमर दिलमे चिरखा -२

लोक चुनैछै खुसियो जतेका, हम त चुनलियौ तोरा -२

यौ येसु हम त चुनलियौ तोरा

येसु तोहर ... हो हो हमर दिलमे चिरखा -२

१. दुनियाँ मे सबकुछ झुठा छै,तुहे एकटा सँचा ची-२

तु सबके दुख दुर करै ची, तु कतहेक अछा ची -२

तु गिरल सब के उठाइची, आ करैची दया

यौ येसु तु करैची दया

येसु तोहर ... हो हो हमर दिलमे चिरखा -२

२. देख्ने चियै हम दुनियाँ मे धोखे-धोखा छै -२

साथ मे छै और कोइ अगर त तुहीं हमर साथ ची-२

जब हम कुछो कहैले चाहली, तुहें हमर सुनली

यौ येसु तुहीं हमर

सुनली येसु तोहर ... हो हो हमर दिलमे चिरखा -२

३. दर-दर भुलली, दर-दर भटकली आब एली तोरे चरनमे -२

तोरे चरनमे आपन जिबन अरपन करैले एली -२

हमर सब भुल के तुहें कैर दे येसु छमा

यौ येसु कैर दे तुहें छमा

येसु तोहर ... हो हो हमर दिलमे चिरख

महिमा करैचियै

को. महिमा करैचियै, परसन्सा करैचियै,

हमर यी जिबन परभु समरपन करैचियै -२

१. बरिस-बरिस बित्लै दुख आ पिडामे,

येसु सान्ती देतौ तोहर जिबनमे -२

२. मैया-बाबु छोइरदेल्क, गवाघरवा त्याइगदेल्क

येसु कहियो नै छोडतौ मोरतो कालतक -२

येसु येसु रैटते रैटते

को. येसु येसु रैटते रैटते बितैछै उमेरिया

येसु परभु कहिया येबै -२ हमरे नगरिया

१. हमसब पापमे फसल छेलियै, महिमा दैले नै जानै छेलियै,

परभु अहाँके दरसन पाइबके जिबनमे आसिस लाबैची,

अहाँके अनुगरहसे परभु -२ जेबै स्वरगके नगरिया

२. सझ सबेरे हम अहाँके परथना करैत रहैची

अपने परभुके खातिर मनमे आत्माके फल फराबैचियै।

एह्‍या फल खियाके सबके -२ लाबबै अहाँके नगरिया

३. हे परमेस्वर हमर पुकारमे आपन कान लगाबु यौ

हमसब दुखमे परल चियै आपन साहारा पठाबु यौ

अहैके परेमसे भरलछै परभु -२ परेमके गगरिया

४. हे परमेस्वर हमर परथनामे आपने धियान लगाबु

अहाँके परेम दया और सान्ती हमर जिबनमे लाबु यौ

अहाँके आसिस बोइकके हमे -२ बन्बै कहरिया

जुग जुग येसुमे जिया

को. जुग जुग येसुमे जिया कि जिबनमे आसिस पाब्बा हो,

कि येसुवेमे मुक्‍ती उधार पाब्बा हो -२

१. येसुके पाबैसे पहिने देबो पुजैत रहियै,

देबो पुजैते पुजैते बहुत दुखो पाबलियै हो,

देबेके कारन हम मरे लागलियै हो -२

तब येसुमे आइबके जिबन पाबलियै हो

२. दान करलियै, तिरीथ घुमलियै, भुखे पियासे

रटना रटलियै, कतौ नै हमरा सान्ती भेटलै यौ

अखनि येसुमे आइबके सान्ती पाबलियै हो -२

३. रोगी बिमारिसबके निक करलकै हो, निसन्ताके

सन्तानो देल्कै हो, सन्तानेके कारन खुसि मनेल्कै हो,

तब येसुके सबकोइ धन्याबाद देल्कै हो -२

परभु येसुके बाटमे (समा चकेबाके लयमे)

१. परभु येसुके बाटमे चलली गै बहिन सैतानबिचमे

एतौ गै चोर येसुके बचन गै बहिन, ल्याए जेतौ

सैतान चोर। येसु परभु येसु परभु (आबिह हौ) -२

सैतानके दुर (भगाबिह हौ) -२

२. परभु येसुके बाटमे चलब हौ भैया, सैतान भागतौ

तोहरसे बडकी दुर जहिनङ येसु परेम करल्क हौ भैया

तैहनङ तहु करिह लोकके परेम येसु परभु येसु परभु

(आबिह हौ) -२ हमसबमे परेम (जगाबिह हौ) -२

३. जेहे सब सुनैछै गै बहिनी, येसुके गै बचन

ओकरो पठाइबलाके गै बिस्बास करैछै मनमे

बोल हालेलुया (होलीके लयमे)

को. बोल हले-लुया -४

उ लोक धैनके चियै

बोल हले- लुयाह -४

१. जे दुस्टके सलाहमे नै चलैछै आ

पापीसबके बाटमे नै ठार हैछै और

गिला करैबलाके सङगतमे नै जाइछै

२. जे लोक परमेस्वरके बेबस्थामे खुसी हैछै

आ राइत दिन ओकरे बेबस्थामे मन लगाइछै

उ जे करैछै ओइमे उ सफल हैछै

३. जे परभुके बेबस्थामे मन लगाबै छै

उ लदी कातके गाछ जखा हरियर रहैछै

उ आपन समेमे आसल फल फराबै छै

४. दुस्टसब परभुके बेबस्थामे मन नै लगाबै छै

उसब हबामे उरैबला खखरी जखा हैछै उसब

नियाइके दिनमे, धरमीके अस्थान नै पाबतै

५. जे परभुके बेबस्थामे चलैछै आ

जे परभुके नजरमे धरमी हैछै

उ चलैबला बाटके परभु, रक्छा करैछै

के सन्सारके सिरिस्टि करल्कै (होलीके लयमे)

१. के सन्सारके सिरिस्टी करल्कै, के छै स्वरगमे

के मानबके रुपमे एलै, उ चियै ककर बेटा

बोल हले- लुया -४

२. परमेस्वर सन्सारके सिरिस्टी करल्कै,

ओह्‍या छै स्वरगमे, येसु मानब रुपमे एलै,

उ चियै परमेस्वरके बेटा।

बोल हले- लुया -४

३. कथी करे धरतीमे एलै, आइबके कथी कैल्कै

कथीले उ कुरुसमे मरलै, आ मैरके कथी भेलै

बोल हले- लुया -४

४. लोकसबके मुक्‍ती करैले धरतीमे एलै आइके

सबके स्वरगके बाट देखेल्कै सबके पापके खातिर

कुरुसमे मरलै मैरके सबके पापके करजा चुकरल्कै

बोल हले- लुया -४

चल चलगे बहिनीयासब

को. चल चलगे बहिनीयासब परसन्सा करे गे

येसु खिरिस्टके गरहन करले मुक्‍ती पैबे गे

१. सुन सुन गे बहिनीयासब भेदभाव न करे गे

परमेस्वरके आगमन होतौ छुटी जैबे गे

२. जिबनके रस्ता खुद परमेस्वर अपने है गे

नियइके दिनमे फैसला होतौ छुटी जैबे गे

३. बादलमे येसु अइतौ लेके जैतौ गे

स्वरगमे जाके हमसब आनन्द मनैबै गे

चल चल गे

सिर पर लेल जाइत गगरिया

सिर पर लेले जाइत गगरिया सुन्दरिया

सामरी नगरियाके -२

याकुबके कुवा पर पहुची पानी भरन पनहरिया -२

छटपट डोरी डाले कुवामे -२

खिचन लागे गगरिया

सुन्दरिया सामरी नगरियाके-

येसु मसिहा पानीके बिसमित बैठल कैवा कगरिया

येसु मसिहा पानी माङले पानी पियादे

सुन्दरिया सामरी नगरियाके

येसु मसिहा बोले सुन्दरिया तोहरे जात यहुदिया

सुन्दरिया सामरी नगरियाके

येसु कहे यह पानीसे छिन छिन लागे पियसिया

हमरासे पानी तु पिले फेरु न लागे पियसिया

सुन्दरिया सामरी नगरियाके।

न रहलै कोनो घर हमरा

को. न रहलै कोनो घर हमरा न कोनो सन्सार हो

येसु बिना जिबन हमर रहलै निरासा हो

१. रहली हम पापीके घर अन्हरिया सन्सार हो

२. येसु हमरा जिबन देल्कै इजोत चमतकार हो

३. बिन्ती अरधना अरपन सबदिन चरहायब हो

४. सदा सरबदा येसु परभुमे रमायब हो

५. धन्यबाद पबितर परबु धन्य सिरिस्टी करता हो

६. धन्यबाद येसु मसिहा परमेस्वरके पुतर हो

हमरे करनमा कि याहो (झिझिया)

को. हमरे करनमा कि याहो परभु दुनियामे अइला हो

कि याहो येसु दुनियामे अइला हो

कि याहो येसु आबिके बचैला तु हमरा

हमरा नया जिबन देला हो

१. भागेला सैतन्मा, तु येसु नाम, दिलसे पुकारा हो

तु येसु नाम दिलमे बसाला हो,

कि याहो येसु दिहे सबके छुटकरा

हर बन्धन पाप से हो।

२. असरा लागल है येसु फेरु धरतिमे अइतै हो

परभु येसु घरतिमे अइतै हो,

कि याहो येसु आइबके जेतै सगमे बादलके साथ साथ हो

[सुना हो भैया आ बहिन हो येसु मारग,

सत्य आ जिबन है करा ओकरा उपर तु

बिस्बास हो पैबा तुहु अनन्त जिबन हो,

करब इस्तुती परसन्सा हो मिलके नाचब गायब हो

खुबे हो झुमके] -२

देदे किरपा तु दया कर

को. देदे किरपा तु दया कर स्वामी, येसु रजा अन्तरयामी

१. अन्हराके तु आइख दैची, कोढीके तु दैची कया -२

बौकाके दैची बानी, येसु रजा अन्तर यामी -२

२. भुखलके तु रोटी दैची, निरधनके ची तुही सहारा -२

प्यासलके दैची पानी, येसु रजा अन्तर यामी -२

३. पापीके तु गला लगेलही,गिरलके तुही उठेलही -२

करलिही तु कुरबानी, येसु रजा अन्तर यामी -२

४. हम ची मुरुख तु ची ग्यानी, हमरमे दया कर स्वामी -२

हेतौ तोहर मेहरबानी, येसु रजा अन्तरयामि -२

देदे किरपा तु दया कर स्वामी, येसु रजा अन्तरयामि -४

सेनाओके यहोबा हमारे सङ सङ

को. सेनाओके यहोबा हमारे सङ सङ छै

याकुबके परमेस्वर हमर उचका गढ चियै -२

१. जे अकासके बनेल्कै,

ओह्‍या पिरथिबी बनेल्कै

उ सरबसक्‍तिमान परभु चियै

ओह्‍या यहोबा हमरे सङ सङ छै

हलेलुया, सेनाओके यहोबा

२. समुन्दरके जे बनाइल्कै

जङलसे बाट निकालल्कै -२

ओकर लेल सब समभब छै

उ यहोबा हमरे सङ सङ छै

हलेलुया सेनाओके यहोबा

३. लाजरसके जे जियाइल्कै

जकैके ओह्‍या बचाइल्कै

आपन बातके करैछै उ पुरा

उ यहोबा हमरे सङ सङ छै

हलेलुया सेनाओके यहोबा ।

बोलछु सुन्है गे येसु आपनसियाके

को. बोलछु सुन्है गे येसु आपनसियाके

पाप छमा करिके मुक्‍ती देवे लग्ना -२

१. नै भात खेछु मुखरा ल्याके, माटीके मुरुतना

नै सास लेछु नाकरा ल्याके कागतके फोटना (२)

ह सुन्है गे, सुनी ले गे सुनिके बुझै गे,

कथौ त्या बिसरलैकी येसुके राज्य नै खोजिके,

कथौ त्या बिसरलैकी

२. नै देवे परतु सम्पती,

उदार पावे लग्ना नै करे परतु पसुके बली,

पाप छमा पावे लग्ना (२) ह सुन्है गे,

सुनी ले गे आत्मामे पुजहै गे,

येसुमे विस्वास करिके परेम

करछु सदए येसु आपनसियाके।

चलगे ददा बहिन चल

को. चलगे ददा बहिन चल संगति करे चल -२

येसुमे उदार मुक्‍ती छु, सवहैके पाप छमा छु,

चलगे ददा बहिन चल ...

१. सिरिस्टिकरता थाह नै छेलु पुज्नु सिरिस्टिके

तिरिथ गेनु, बरथ करनु नै पेनु इस्वरके

मुक्‍तिनी उदार पेनुगे -२

२. येसु खिरिस्टमे विस्वास करनु,

उदार मुक्‍ती पेनु

दीन छेनु, दुखी छेनु हे सान्ती पेनुगे

जहियासे विस्वास करनु गे -२

३. बाइबल लेनु, भजन लेनु गेन्हु मन्डली

आनन्द पेनहु, खुसी हेनु, हेनु सक्‍तिसाली -२

स्वरग राजके भागी हेनुगे -२

गलगथाके पहाडमे येसुजीके

को. गलगथाके पहाडमे येसुजीके कुरस बोकल्की

ह ह कस्टके लोर बहल्की ह ह सम्झिके लोर

नै बहल्की गलगथाके पहाडमे

१. एलिछल येसुजी पापी सन्सारमे, मानुसके रुप

ल्याके भेडाके रुपमे बलिदान हेलिछल -२

सन्सारके खातिरमे ह ह सन्सारके खातिरमे

२. पापीके छमा, रोगीके सझा करल्की असल काम

कुरुसके दुख सहल्की छल कतन्या -२

तोरे आर हमरे खातिरमे हह तोरे आर हमरे खातिरमे

३. सन्सारके अन्तिम एलछी अख्ने, स्थिर बरिके

रो बादलमे येसुजीके भेटे लग्ना तयार हो -२

पवितर ओस्वास पिनिहेके ह ह पवितर ओस्वास पिनिहेके

परभु जी अरजी हमर सुनि दे

को. परभु जी अरजी हमर सुनि दे ले गे चढछुन,

परभु जी ले गे आजु चढछुन ले गे चढछुन

परभु जी मनके मैला धोवीदे ले गे चढछुन

१. सन्सारा छु पापेसे भोरलछु, धनके लोभमे सवका परलछु -२

ले गे बिन्ती आजु हमे चढछुन -२

२. सन्सार रुपी समुन्दर चौडा छु, जिबनभरी नाउ पुरना छु -२

ले गे हमर नामके पार लग्यादे -२

३. लाल उजर फुल फुल्‍ल छु, मयाजालमे दुनिया भुल्‍लछु -२

ले गे जगके मयाजालके खोलिदै -२

४. डाङी उपार रौद डुबलछु, चारो महर घोर अन्धकार छु -२

ले गे अन्धकारमे हमरा ज्योती दे -२

येसुके नाम छि सारा सन्सारमे

को. येसुके नाम छि सारा सन्सारमे सवहैके करे उधार -२

१. दुनियामे एली कुरुसमे चढली देखल्की आपन पियार -२

आत्मा बचावे सान्ति देवे येसु हेली बलिदान -२

२. स्वरगके हेठमे मानुसके बिचमे आर कोनो नामे नै छि -२

येसु नाम मातरे सवन्या दुनियामे पापीके करे उधार -२

गाउघरमे सुन्यादिह्‍यान गे मुक्‍तिके

को. गाउघरमे सुन्यादिह्‍यान गे मुक्‍तीके एकटा गित से

सत्यके सन्देस सुन्यादिह्‍यान गितके लयमे

गाउघरमे सुन्यादिह्‍यान गे

१. पापके सराप मेटावे येसुजी एलु गे

मानुसके लया रुप देवे लहु बहल्कु गे

स्वगरके केवार खुल्‍लाछु ओकरे किरपासे

मया करिके पापीनाके ओह्‍या बचल्कु गे

बत्यादिह्‍यान सवहैके, बुझ्‍यादिह्‍यान सवहैके

सम्झादिह्‍यान सवहैके।

२. हारल जिबन नै छु इटा अन्हरिया जगतमे

बेमोल नै छु मानुससव धरतीके एङ्नामे

छावेबलाके जिबन छु कलबरी कुरुसमे

कुन एते हेलु मानुसनाके आपने आखिमे

बत्यादिह्‍यान सवहैके, बुझ्‍यादिह्‍यान सवहैके

सम्झादिह्‍यान सवहैके।

भजै असल नाम परभु येसु नाम

को. भजै असल नाम, परभु येसु नाम,

प्यार परभु येसुके करहै आदर मान,

भजै असल नाम

१. सरा भुलक भरके पापीसवके,

येसु मातरे छु सुद करे लग्ना -२

ओकर असल बानी सुन्है मन लग्या,

चरहथै हिरदय भेटी ओकरा हा... हा... -२

भजै असल नाम

२. येसु आपनसियाके बास्ते सन्सारमे एलु,

आपनसियाके आत्माके बहुत्या परेम करकु -२

कुरुसमे कोखसे लहु बहल्कु,

धोवे लग्ना आपनसियाके पापी हिरदय हा... हा... -२

भजै असल नाम

३. नरकसे बरखा दन्ड कुछु नै छु,

जते सवदिन आगिन गन्धक नै भुतछु -२

घुमहै आजु सवका चढहा खिरिस्टके मन,

रमथै करहै ओकर भजन हा... हा... -२

भजै असल नाम।

येसु एलु परभु एलु एलु त हमर गुरु गे

को. येसु एलु परभु एलु, एलु त हमर गुरु गे

चल गे सवका सङ्‍गतीमे बचन सुने गे -२

१. ट्‍याङ हाथ धोव्या सागुन लग्याके

आत्मारा कुन ल्याके धोव्या गे

येसुमे बिस्बास करव्है त अनन्त जिबन पेव्है गे -२

२. पापके मोटरी भारी छु बोकीके कते लाजवहै गे -२

येसुमे बिस्बास करव्है त अनन्त जिबन पेव्‍है गे -२

रजा येसु एली, हालेलुया एली

को. रजा येसु एली, हालेलुया एली -२

सैतानके जीतके लग्ना रजा येसु एली -२

१. पापके छमा पावीके हेनी हमे आनन्दित -२

मनके सुद करे लगिन रजा येसु एली -२

२. इटा सन्सारमे पाप हे दुख हेछि बहुते बहुते -२

सत्य सान्ती देवे लग्ना रजा येसु एली -२

३. येसु महारजाम महा परभु येसु -२

हालेलुया सवका कहै रजा येसु एली -२

नेपाल हमर जलम भुमी

को. नेपाल हमर जलम भुमी, नेपाल हमर जलम भुमी

देस बिदेस घुम्नी तैयो, नेपाल हमर जलम भुमी

१. चार दिनके जिन्दगीमे भुलिरहनी आजु -२

ककर रहली घर दुवार, ककर रहली राज -२

२. सनातनके चोला छोरिके, दिनुयाके भेस -२

दुनियाके भेस ल्याके भुल्नी स्वरग देस -२

३. सन्सारके बजारमे बारहो मासे मेला -२

जलम देल्की इस्वर परली काल फेला -२

४. उजत देख्थै कनिपिलु जानो द्‍यादेछी -२

येसुके भुल्वहै त, पापसे नरक जेवहै -२

५. सन्सारमे चमक झमक कतन्या असल घर -२

इटा जिबनमे मुक्‍ती पेवहै येसुके देखै -२

हमे अठोट करनुस रमावे येसुमे

को. हमे अठोट करनुस रमावे येसुमे हमे

अठोट करनुस बिस्वास करे ओकरेमे -२

१. चाहे अङ्‍गुरके गाछिमे कुछु फुल नै फुलोस -२

चाहे हमर जिबनमे कुछु सुधार नैहोस -२

२. चाहे हासे परोस चाहे काने परोस -२

चाहे बचे परोस चाहे मोरे परोस -२

३. चाहे खाच परोस चाहे बहुते होस -२

चाहे हमर जीबनमे कुछु सुधार नै होस -२

४. परमपरभु हमर साहारा छेकी -२

परमपरभु हमर जिबनमे उजत छेकी -२

महिमा मोरल भेराके

को. महिमा मोरल भेराके

परसन्सा परभुसवके

परभुके जयजयकार रजासवके रजाके -२

१. धन्यबाद इस्तुती आदर आर भक्‍ती

इजत, मान, बैभव आर

सक्‍ती एकदमे (पवितर) ३ इस्वर परती -२

२. होसना आमिन गौरव आर गिती -२

मोरल भेराके बहुते -२

परनाम, गोर, आसिरबाद दुरिस्टी -२

आन्छिन (बिजय) -३ इस्वर परती -२

हमे जिवनमे खुसी पेनी

को. हमे जिबनमे खुसी पेनी

हमे जिबनमे आसा पेनी

हमे जिबनमे सान्ती पेनी

हमे जिबनमे आनन्द पेनी -२

१. खोजल छेनी हमे जिबनमे

सान्ती हे आनन्द इटा सन्सारमे हो... -२

मतर केवल पेनी हमे सत्य

सान्ती हे आनन्द येसुमे येसुमे...

२. सोचल नै छेनी हमे जिबमे

एतन्या बहुते खुसी पेवी कहिके हो... -२

सोचलसे बेसी चाहलसे बेसी

बहुते पेनी हमे येसुमे येसुमे...

जव हमे परभुमे आवीके

को. जव हमे परभुमे आवीके जिवे लाग्नी -२

हमे निरासमे सान्ती पेनी -२

जव हमे परभुमे आवीके जिवे लाग्नी

आ ... हा ... हो ... होहोहो हु ... हु ... हु ...हु ...

१. जिबनके बहुते यातरासव आपने इक्छामे लर्‌हेन -२

हमे भार सम्झनी जिबनके जिबनके

बेकार छेली इटा जिबन हमर,

परभु तोरेमे अरथ पेननही -२

२. जिबनके बाकी यातरासब परभुके इक्छामे जिवे पेनी -२

हमे जित सम्झनी जिबनके जिबनके

ले परभु जिबन हमर, परभु तही छेकै सहारा हमर -२

इटा जिवन जे कुन तोर बिना येसु

को. इटा जिबन जे कुन तोर बिना येसु -२

बाट खोज्छिन येसु हमे तोरा भेटवु -२

जिबन कुन तोर बिना येसु

इटा जिबन कुन तोर बिना येसु -२

१. पहिना त मनसे बिचारनी

पाछु त दिलसे चाहनु -२

अरपन करथै जिबनके तोर परेम महान -२

२. आव मनके चाहना एह्‍या छी

तोरेमे डुवी रहवी -२

अपरपन करथै जिबनके तोर किरपा महान -२